CELEX: 62020CN0457
Language: mt
Date: 2020-09-21 00:00:00
Title: Kawża C-457/20 P: Appell ippreżentat fil-21 ta’ Settembru 2020 minn Crédit agricole Corporate and Investment Bank mis-sentenza mogħtija mill-Qorti Ġenerali (It-Tieni Awla Estiża) fit-8 ta Lulju 2020 fil-Kawża T-577/18, Crédit agricole Corporate and Investment Bank vs BĊE

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/27
            
         
      Appell ippreżentat fil-21 ta’ Settembru 2020 minn Crédit agricole Corporate and Investment Bank mis-sentenza mogħtija mill-Qorti Ġenerali (It-Tieni Awla Estiża) fit-8 ta Lulju 2020 fil-Kawża T-577/18, Crédit agricole Corporate and Investment Bank vs BĊE
      (Kawża C-457/20 P)
      (2020/C 433/34)
      Lingwa tal-kawża: il-Franċiż
      
         Partijiet
      
      
         Appellanti: Crédit agricole Corporate and Investment Bank (rappreżentanti: A. Champsaur, A. Delors, avocats)
      
         Parti oħra fil-proċedura: Il-Bank Ċentrali Ewropew
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla il-punt 2 tad-dispożittiv tas-sentenza mogħtija mill-Qorti Ġenerali fit-8 ta’ Lulju 2020 fil-Kawża T-577/18, Crédit Agricole Corporate and Investment Bank vs BĊE li tiċħad il-kumplament tat-talbiet tal-appellanti għall-annullament tad-deċiżjoni ECB/SSM/2018-FRCAG-76 adottata mill-BĊE fis-16 ta’ Lulju 2018;
               
            
                  —
               
               
                  tilqa’ it-talbiet kollha mressqa minn Crédit Agricole Corporate and Investment Bank fl-ewwel istanza quddiem il-Qorti Ġenerali;
               
            
                  —
               
               
                  tikkundanna lill-BĊE għall-ispejjeż kollha.
               
            
         Aggravji u argumenti prinċipali
      
      Fit-tliet aggravji tal-appell, l-appellanti ssostni li:
      
                  (1)
               
               
                  il-Qorti Ġenerali wettqet żball ta’ liġi u kisret l-obbligu ta’ motivazzjoni meta naqset milli tindirizza l-motiv ibbażat fuq il-ksur, permezz tad-deċiżjoni ECB/SSM/2018-FRCAG-76, tal-prinċipju ta’ ċertezza legali u kisret il-prinċipju ta’ ċertezza legali meta kkonstatat l-eżistenza ta’ ksur tal-Artikolu 26(3) tar-Regolament Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment, filwaqt li rrikonoxxiet b’mod espliċitu n-nuqqas ta’ ċarezza ta’ din id-dispożizzjoni;
               
            
                  (2)
               
               
                  il-Qorti Ġenerali kisret l-Artikolu 18(1) tar-Regolament tal-Kunsill (UE) 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu, kif ukoll l-obbligu ta’ motivazzjoni, meta ma wrietx aġir negliġenti min-naħa tal-appellanti;
               
            
                  (3)
               
               
                  il-Qorti Ġenerali wettqet żball ta’ liġi u kisret l-obbligu ta’ motivazzjoni meta naqset milli tindirizza l-motiv ibbażat fuq il-ksur, permezz tad-deċiżjoni ECB/SSM/2018-FRCAG-76, tal-prinċipju ta’ proporzjonalità u tal-prinċipju ta’ ugwaljanza fit-trattament u kisret dawn iż-żewġ prinċipji meta qieset b’mod impliċitu li s-sanzjoni kienet, bħala prinċipju, fondata.